《使节还乡为丁应韶主事作》
明代·靳贵

手持纶綍过庭闱，忠孝如君两不违。负弩漫劳誇汉节，称觞先喜著莱衣。

胎禽引子排云下，老凤教雏向日飞。莫道简书催又别，北山犹胜未能归。

作者简介：（1465—1520）明镇江府丹徒人，字充道，号戒庵。弘治三年进士。授编修。正德初，官翰林侍讲，掌翰林院事，进礼部侍郎。官至武英殿大学士。有《戒庵文集》。